РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 17
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 02.06.2021 г.

Днес, 02.06.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Огнян Дамянов 
                                                                                              Боян Новански
                                                                                                                                                                                          
ОТСЪСТВА: Йордан Стоев.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“, Стоян Димитров – старши експерт – юрист в отдел „Управление на собственост“, дирекция „Управление на собствеността на съдебната власт“ и Диана Стоянова - главен експерт - юрисконсулт в дирекция „Правна“.

- Инвестиционна дейност:

	1.ОТНОСНО: Изпълнение на решение по т. 5.2. от протокол № 16 от заседание на Комисия „Управление на собствеността“ към Пленума на ВСС, проведено на 26.05.2021 г. във връзка с обект „Извършване на основен ремонт на Съдебна палата гр. Елена – I-ви етап „Изграждане на ОиВ система“ от Инвестиционната програма на ВСС.
           Приложение: Доклад от инж. Стоянка Георгиева и Юрий Георгиев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Стоянка Георгиева и инж. Юрий Георгиев –  главни експерти в отдел „Инвестиции и строителство“, дирекция „Управление на собствеността на съдебната власт“.
1.2. ПРИЕМА за необходимо изпълнение на обект „Извършване на основен ремонт на Съдебна палата гр. Елена – I-ви етап „Изграждане на ОиВ система“ да продължи, като бъдат възложени обществени поръчки по реда на Закона за обществените поръчки за изготвяне на инвестиционен проект, осъществяване на авторски и строителен надзор, инвеститорски контрол и изпълнение на строително-монтажни работи за изграждане на нова отоплителна инсталация в сградата в УПИ II, кв. 39 по плана на гр. Елена, ул. „Й. Й. Брадати“ № 2, с индикативна стойност 307 000 лв. с ДДС.

Мотиви: Основен проблем в експлоатацията на сградата, в която има самостоятелни обекти, в управление на Висш съдебен съвет, възложени за стопанисване на РС – Елена е липсата на отоплителна инсталация. За новата отоплителна инсталация има изготвен инвестиционен проект през 2016 г. и издадено разрешение за строеж от 2017 г. След провеждане на  две обществени поръчки през 2017 г. и 2018 г. за избор на изпълнител на обекта няма избран такъв. Към настоящия момент разрешението за строеж е изтекло и съгласно чл. 153, ал. 10 от ЗУТ одобреният инвестиционен проект е загубил правно действие. За реализиране на инвестиционното намерение от Инвестиционната програма е необходимо инвестиционният проект да бъде преработен (актуализиран), съответно одобрен, да бъде издадено ново разрешение за строеж и да бъдат изпълнени строително-монтажните работи за реализирането му.

1.3. ВЪЗЛАГА на дирекция „Управление на собствеността на съдебната власт“ да предприеме необходимите действия във връзка подготовка на обществена поръчка за избор на изпълнител на дейностите, описани в т. 1.2. 
1.4. ИЗПРАЩА решението на административния ръководител на Районен съд – Елена, за сведение.

- Управление на собствеността:

	2.ОТНОСНО: Проект на решение за разпределение на ползването на помещенията в административна сграда в гр. Бяла Слатина, ул. „Димитър Благоев“ № 85.
	Приложение: Доклад от Надя Горгорова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо с вх. № ВСС - 5607/21.05.2021 г. от  административния ръководител на Районен съд гр. Бяла Слатина, с приложен съгласуван проект от административните ръководители на Районен съд гр. Бяла Слатина, Окръжна прокуратура гр. Враца, ОЗ „Охрана“ гр. Враца и Агенция по вписванията гр.София, с което се предоставя цялостно разпределение на ползването на помещенията в административната сграда в гр. Бяла Слатина, ул. Димитър Благоев“ № 85, между органите на съдебната власт.
2.1. ПРЕДЛАГА на Пленума на Висшия съдебен съвет да вземе следното решение:
I.	РАЗПРЕДЕЛЯ ползването на помещенията в административна сграда, находяща се в гр. Бяла Слатина, ул. Димитър Благоев“ № 85, както следва:
За нуждите на Районен съд - Бяла Слатина:
Сутерен:
 1. Стая - Архив – 17,89 кв.м.
        2. Стая - Архив – 13,61 кв.м.
3. Стая ел.табло - 8,60 кв.м.
4. Склад веществени доказателства на PC - Бяла Слатина - 23,76 кв.м.
        5. Котелно помещение - 18,02 кв.м.
        6. Склад гориво - 8,81 кв.м.
        7. Помещение - 1,80 кв.м.

Първи етаж :
1. Стая №101 - Наказателно, гражданско деловодство - 51,12 кв.м. и   адвокатска стая - 5,52 кв.м.
2. Стая № 102 - Архив - 12,94 кв.м. 
3. Стая № 104 - Архив - 13,21 кв.м.
          4. Стая № 107 - Съдебно-изпълнителна служба -  22,00 кв.м.
                                   - Секретар СИС - 6,50 кв.м.
                                   - Деловодител СИС - 15,50 кв.м.
          5. Стая № 108 - Държавен съдебен изпълнител - 8,97 кв.м.
          6. Стая № 109 - Регистратура и Бюро съдимост - 18,28 кв.м. 
7. Помещение - 2,38 кв.м.
           8. Помещение - 5,40 кв.м.
9. Помещение - 4,23 кв.м.

	Втори етаж: 
1. Стая № 201 - Съдебна зала № 1 - 61,29 кв.м.
2. Стая № 202 - Съвещателна - 12,33 кв.м.
3. Стая № 203 - Съдебна зала № 2 - 37,10 кв.м.
4. Стая за почивка - 12,00 кв.м.
5. Стая № 204 - Съдебна зала № 4 - 37,48 кв.м.
6. Стая № 205 - Системен администратор и призовкар - 18,44 кв.м.
7. Стая № 206 - Съдебни секретари - 11,32 кв.м.
8.Стая № 207 - Сървър, телефонна централа - 11,57 кв.м.
9.Стая № 208 - Главен счетоводител - 11,57 кв.м.
10. Помещение - 3,23 кв.м.
11. Помещение - 3,96 кв.м.
          12. Помещение - 5,40 кв.м.
Трети етаж:  
1. Регистратура ЗКИ - 18,36 кв. м.
2. Стая № 301 - Съдебна зала № 3 - 53,62 кв.м.
3. Стая № 302 - Съвещателна - 12,46 кв.м.
4. Стая № 303 - Административен секретар - 18,27 кв.м.
5. Стая № 304 - Адм. ръководител - Председател - 37,25 кв.м
6. Стая № 305 - Районен съдия - 18,27 кв.м.
7. Стая № 306 - Районен съдия - 18,30 кв.м.
8. Стая № 307 - Районен съдия - 11,32 кв.м.
9. Стая № 308 - Районен съдия - 11,57 кв.м.
10. Стая № 309 - Районен съдия - 11,57 кв.м.
11. Помещение - 3,23 кв.м.
12. Помещение - 3,96 кв.м.
13. Помещение - 5,40 кв.м.

На Окръжна прокуратура гр.Враца - за нуждите на Териториално отделение гр. Бяла Слатина към Районна прокуратура гр. Враца:

Четвърти етаж:

1. Стая № 401 - Архив  - 12,25 кв.м.
2. Стая № 402 - Призовкар - 12,68 кв.м.
3. Стая № 403 - Архив  - 12,59 кв.м. 
4. Стая № 404 - Архив - 16,43 кв.м.
5. Стая № 405 - Деловодство, приемна - 17,92 кв.м.
6. Стая № 406 - Склад, тел. шкаф и компютърни конфигурации - 4,36 кв.м.
7. Стая № 407 - Прокурор - 11,45 кв.м.
8. Стая № 408 - Прокурор - 13,59 кв.м.
9. Стая № 409 - Прокурор - 13,63 кв.м
10.Стая № 410 - Прокурор - 13,63 кв.м.
11.Стая № 411 - Прокурор - 13,34 кв.м.
12.Стая № 412 - Завеждащ служба - 12,88 кв.м.
13.Стая № 413 - Стая за съвещания - 18,14 кв.м.
14.Стая № 414 - Деловодство - 18,14 кв.м.
15. Склад за веществени доказателства - 2,91 кв.м.
16. Помещение - 4,16 кв.м.
17. Помещение - 2,37 кв.м.
18. Помещение - 4,05 кв.м.
19. Помещение - 5,40 кв.м.

За изпълнение функциите на ОЗ „Охрана" – Враца към  ГД „Охрана“, ще се ползват следните помещения:
Сутерен:
       1.  Помещение за задържани и принудително доведени лица – 10,51 кв.м.
2. Стая на ОЗ „Охрана”/предверие на асансьор/ - 9,91 кв.м.

Първи етаж:

 1. Стая № 103 - ОЗ„Охрана - 13,21 кв.м.

За изпълнение на функциите на Агенция по вписванията гр. София, ще се ползват следните помещения:

1. Стая № 105 - Служба по вписванията - 18,42 кв.м.
2. Стая № 106 - Съдия по вписванията - 13,14 кв.м.

II. ОТМЕНЯ Решение на Пленума на ВСС по т.55.I.4.1. по протокол №27/05.11.2020 г. 
	 
 III. Изпраща  решението по т. I на административния ръководител на Районен съд - Бяла Слатина за сведение и изпълнение и на Главния прокурор на Република България на разпореждане.

2.2. ВНАСЯ предложението като редовна точка в следващото редовно заседание на Пленума на Висшия съдебен съвет. 

	3.ОТНОСНО: Решение на Жилищната комисия към Пленума на Висшия съдебен съвет за поименно настаняване на кандидати в жилища от ведомствения жилищен фонд на ВСС.
          Приложение: Доклад от Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРЕДЛАГА на Пленума на Висшия съдебен съвет да вземе следното решение:	
1. На основание чл. 25, ал. 2 и ал. 4 и чл. 25а от Правилника за прилагане на Закона за държавната собственост, чл. 5, т. 1, чл. 25, ал. 2 във връзка с ал. 1, б. „а“ и предвид чл. 31, ал. 1 от Правилата за отдаване под наем на недвижими имоти - частна държавна собственост, предоставени в управление на Висш съдебен съвет /ВСС/ за жилищни нужди, приети с решение на Пленума на ВСС по протокол № 19/05.07.2018 г. (Правилата), заявление peг. № ВСС - 11089/26.10.2020 г., решение по т.1.1., раздел II от протокол № 3/ 20.05.2020 г. на постоянно действащата жилищна комисия към Пленума на ВСС и оценителен протокол по чл. 30, ал. 2 от Правилата,	НАСТАНЯВА ………….., подала заявление peг. № ВСС - 11089/26.10.2020г., картотекирана III група, заедно с тричленното й семейство в недвижим имот - частна държавна собственост, предоставен за управление на Висш съдебен съвет за жилищни нужди, представляващ ведомствено жилище - ателие № 37, намиращо се в гр. София, р-н Триадица, м-ст „Манастирски ливади - изток“, кв. 6а, ж.к. „Манастирски ливади-Б“ № 61, секция „А+Б“, вход „Б“ мансарден и подпокривен етажи, на две нива с разгъната застроена площ общо за двете нива от 132,87 кв.м, от които първо ниво, разположено на мансардния етаж, на кота +16,72 м, състоящо се от антре, дневна- столова с кухненски бокс, тоалетна и тераса, второ ниво, разположено на подпокривен етаж на кота +19,34 м, състоящо се от две спални, баня с тоалетна, заедно с прилежащото му мазе № 27, находящо се в подземния етаж на кота -2,95 кв.м с площ от 3,40 кв.м, заедно с припадащите му се 0,942% ид.части от общите части на сградата или 23,67 кв.м, както и заедно със съответното право на строеж върху имота. 
1.2. Ведомственото жилище да се предостави под наем при месечна наемна цена в размер на 166,21 лв. (сто шестдесет и шест лева и двадесет и една стотинка) без включен ДДС.
	
2. На основание чл. 25, ал. 1 и ал. 4 и чл. 25а от Правилника за прилагане на Закона за държавната собственост, чл. 5, т. 2, чл. 25, ал. 2 във връзка с ал. 1, б. „а“ и предвид чл. 31, ал. 1 от Правилата за отдаване под наем на недвижими имоти - частна държавна собственост, предоставени в управление на Висш съдебен съвет /ВСС/ за жилищни нужди, приети с решение на Пленума на ВСС по протокол № 19/05.07.2018 г. (Правилата), заявление peг. № ВСС - 2379/11.02.2021 г., решение по т.1.2., раздел II от протокол № 3/ 20.05.2020 г. на постоянно действащата жилищна комисия към Пленума на ВСС и оценителен протокол по чл. 30, ал. 2 от Правилата,	 НАСТАНЯВА …………….. .подала заявление peг. № ВСС - 2379/11.02.2021 г., картотекирана IV – група, в недвижим имот - частна държавна собственост, предоставен за управление на Висш съдебен съвет за жилищни нужди, представляващ ведомствено жилище - Апартамент № 68, намиращо се в гр. София, ж.к. „Овча Купел“, ул. „Букет“ № 56, бл. 6, вх. А, ет.17 състоящ се от три стаи, кухня и сервизни помещения, със застроена площ от 98.87 кв.м., заедно с мазе № 68 и с 1.311% ид.ч. от общите части на сградата и от правото на строеж върху мястото.
2.1. Ведомственото жилище да се предостави под наем при месечна наемна цена в размер на 154,74 лв. (сто петдесет и четири лева и двадесет и седемдесет и четири стотинки) без включен ДДС.

3. При публикуване на протокола на Интернет страницата на ВСС да се заличат личните данни на заявителите.		

3.2. ВНАСЯ предложението по т. 3.1. като редовна точка в следващото редовно заседание на Пленума на Висшия съдебен съвет. 

-	Разни.

	4.ОТНОСНО: Извършване на преоценка на всички сгради, земи, инфраструктурни обекти, незавършено строителство, основен ремонт и капитализирани разходи по наети/предоставени за ползване на съдебната власт сгради.
           Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1.ПРИЕМА доклада на Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.
4.2. ПРИЕМА техническото задание за обществена поръчка с предмет: „Избор на лицензиран оценител за извършване на преоценка на всички сгради, земи, инфраструктурни обекти, незавършено строителство, основен ремонт и капитализирани разходи по наети/предоставени за ползване на съдебната власт сгради“.
4.3. ИЗПРАЩА чрез Главния секретар на ВСС подготвената документация, съгласно ВПУЦОПВСС, на дирекция „Правна“, отдел „Обществени поръчки“, за последващи действия.

ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ